Diari Oficial de la Generalitat Valenciana


Sumari del DOGV 1817, del 02-07-1992 (1992/825346)

RESOLUCIÓ de 10 de juny de 1992, de la Direcció General de Patrimoni Cultural de la Conselleria de Cultura, Educació i Ciència, per la qual incoa expedient de declaració de bé d'interès cultural com a zona arqueològica a favor del jaciment Poblat Ibèric Puig de la Nau, situat al terme municipal de Benicarló (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1817

Data del DOGV
:   02-07-1992

Secció del DOGV
:   ALTRES DISPOSICIONS

Número del document
:   1992/825346


Data del document
:   10-06-1992

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIO de 10 de juny de 1992 de la Direcció General de Patrimoni Cultural de la Conselleria de Cultura, Educació i Ciència, per la qual incoa expedient de declaració de bé d'interès cultural com a zona arqueológica a favor del jaciment Poblat Ibéric Puig de la Nau, situat al terme municipal de Benicarló (Castelló).  
Vista la petició formulada per l'Ajuntament de Benicarló i de conformitat amb l?informe emès per la Unitat Tècnica d'Arqueologia, aquesta Direcció General ha resolt:  
Primer  
Incoar expedient de declaració de bé d'interés cultural com a zona arqueològica del jaciment anomenat Poblat Ibèric Puig de la Nau, situat en el terme municipal de Benicarló (Castelló).  
Segon  
La declaració com a zona arqueològica i el seu entorn estaran compreses per l?àrea formada per les parcel·les número 253, 254, 255, 256, 257 i 258, del polígon número 2 del pla del cadastre de rústica de Benicarló. Tot això, en base a què en la nomenada zona es troba ubicat un dels hàbitats més singulars de la cultura ibèrica. Les construccions de maçoneria conservades configuren una complexa trama urbana (carrers, illes de coses, estructures domèstiques d'habitació) i un sistema de poliorcètica excepcional protegides per una muralla de 4,5 metres de potència i 2 metres d?alçada. La important seqüència estratigràfica que ofereix aquest jaciment, amb nivells culturals des del Bronze final fins a l?Ibèric ple (des del segle VII al V a. de C.), ha evidenciat no solament interessants mostres de la ceràmica indígena, sinó, fins i tot, conjunts importants, com és el cas dels atuells fenicis, púnics, massaliotes i grecs continentals, entre els quals cal destacar peces de gran valor intrínsec.  
Tercer  
Continuar la tramitació de l?expedient d'acord amb les disposicions vigents.  
Quart  
Fer saber a l'Ajuntament de Benicarló que, segons el disposat en els articles 16, 20 i 22 de la Llei 16/1985, de 25 de juny, del Patrimoni Històric Espanyol, totes les obres que s'hagen de realitzar en la zona arqueològica, de la qual es pretén la seua declaració, o en el seu entorn, no podran dur-se a terme sense l'aprovació prèvia del projecte corresponent d?aquesta direcció general.  
Cinqué  
Que aquest acord es publique en el BOE i en el Diari Oficial de la Generalitat Valenciana.  
La qual cosa es fa pública als efectes oportuns.  
València, 10 de juny de 1992. - La Directora General de Patrimoni Cultural: Evangelina Rodríguez Cuadros.